Diari Oficial de la Generalitat Valenciana


Sumari del DOGV 9224, del 26-11-2021 (2021/11479)

RESOLUCIÓ d'11 de novembre de 2021, de la Universitat Miguel Hernández d'Elx, per la qual es convoca un contracte predoctoral en l'àmbit d'un projecte d'investigació.
----------------------------------------------------------------------------------------------------------------------------------------------------------------------

### Dades del document

Número de DOGV
:   9224

Data del DOGV
:   26-11-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/11274


Data del document
:   11-11-2021

Organisme emissor
:   Universitat Miguel Hernández d'Elx

Tipus de document
:   Resolució

Descriptors 

:   * concurs administratiu

RESOLUCIÓ d'11 de novembre de 2021, de la Universitat Miguel Hernández d'Elx, per la qual es convoca un contracte predoctoral en l'àmbit d'un projecte d'investigació. [2021/11107]  
Fent ús de les potestats i funcions que confereixen els Estatuts de la Universitat Miguel Hernández d'Elx, aprovats pel Decret 208/2004, de 8 d'octubre, del Consell de la Generalitat Valenciana, modificats pel Decret 105/2012, de 29 de juny, del Consell; i la Resolució rectoral 719/12, de 29 de juny de 2012;  
D'acord amb el que estableix la Llei 14/2011, d'1 de juny, de la ciència, la tecnologia i la innovació, i de conformitat amb el que disposa el Reglament per a la contractació de personal investigador i personal col·laborador en tasques d'investigació de la Universitat Miguel Hernández; resol:  
  
Convocar una plaça per a subscripció de contracte predoctoral, el número de referència de la qual és el 244/21, conformement a les següents  
  
Bases  
  
Primera. Objecte i finançament del contracte  
El contracte té per objecte la realització de tasques d'investigació en l'àmbit del projecte: «Tesi: Interacció social, generació de coneixements i polítiques i/o tributàries. Una aproximació des de la perspectiva de la Comunitat Valenciana», finançat per la Convocatòria 2021 per al foment de la formació, la investigació i la transferència de coneixement entre el sistema universitari valencià i l'Administració Pública Valenciana en l'àmbit de l'economia pública (R 23.04.2021; DOGV 9074, 03.05.2021), la responsable del qual és la professora María José López Sánchez; el seu finançament va a càrrec de la clau pressupostària 0400/54689/48554.  
Perfil del treball que s'ha de realitzar:  
· Revisió de la literatura relacionada amb la temàtica del projecte.  
· Disseny i monitoratge del treball de camp.  
· Anàlisi de resultats i elaboració de conclusions, tot això sota la supervisió dels seus tutors de tesi.  
  
Segona. Duració  
La duració del contracte és d'un any, a temps complet (37,50 h/setmana), i es pot prorrogar per períodes anuals en funció del projecte d'investigació i de l'existència de crèdit, mentre la convocatòria que el subvenciona ho permeta, fins a un màxim de quatre anys.  
  
La pròrroga del contracte està supeditada al compliment del que disposa la Llei 14/2011 de la ciència, la tecnologia i la innovació.  
  
Tercera. Quantia  
L'import de les percepcions és de 1.188,49 euros bruts mensuals per tots els conceptes.  
  
Quarta. Categoria  
La convocatòria s'efectua per a la selecció de personal investigador, amb la categoria d'investigador en formació.  
  
Cinquena. Requisits dels aspirants  
Els aspirants han de reunir els requisits següents:  
a) Ser espanyol, o de nacionalitat d'algun dels restants estats membres de la Unió Europea o d'aquells estats als quals siga aplicable la lliure circulació de treballadors, en els termes previstos en la Llei 17/1993, de 23 de desembre, sobre l'accés a determinats sectors de la funció pública dels nacionals dels altres estats membres de la Unió Europea.  
  
Per al cas d'aspirants la nacionalitat dels quals no estiga inclosa en l'apartat anterior, podran participar-hi, encara que la formalització del contracte quedarà condicionada a l'obtenció dels permisos de residència i treball pertinents en cas que foren seleccionats i a més de la titulació exigida en la convocatòria, degudament homologada.  
Els aspirants la nacionalitat dels quals no siga l'espanyola, han d'acreditar, a més, l'adequat coneixement de la llengua castellana.  
b) Tindre complits 16 anys i no haver aconseguit l'edat de jubilació en la data de finalització del termini de presentació d'instàncies.  
c) Estar en possessió d'una titulació universitària de llicenciat, enginyer, arquitecte, graduat universitari amb grau d'almenys 300 crèdits ECTS o màster universitari, o equivalent a la Unió Europea.  
El títol de llicenciatura, arquitectura, enginyeria, grau, arquitectura tècnica, enginyeria tècnica o diplomatura, ha d'haver sigut expedit per una universitat espanyola o estrangera en els tres anys anteriors a la data de publicació de la convocatòria.  
d) Admissió o preadmissió en un programa de doctorat relacionat amb algun tema d'economia, en una universitat del Sistema Universitari Valencià.  
e) No estar en possessió del títol de doctor o doctora en Economia amb anterioritat a la data d'inici del gaudi de la subvenció.  
f) No haver gaudit amb anterioritat d'una subvenció o beca predoctoral per un període de temps superior un any.  
g) No trobar-se en cap dels supòsits que preveu l'article 13.2 de l'esmentada Llei 38/2003, de 17 de novembre.  
  
Sisena. Sol·licituds  
1. Els aspirants han de presentar-ne la sol·licitud, acompanyada del model «Declaració responsable per a la presentació de documents» degudament emplenat i signat, en el Registre General de la Universitat Miguel Hernández d'Elx, o en els registres i les oficines a què es refereix l'article 38 de la Llei 30/199, de 26 de novembre, de règim jurídic de les administracions públiques i del procediment administratiu comú, en virtut del que disposa la disposició final setena, disposició derogatòria única, apartat 2, últim paràgraf, de la Llei 39/2015, d'1 d'octubre, del procediment administratiu comú de les administracions públiques, en el termini de 10 dies naturals comptadors des de l'endemà de la seua publicació en el DOGV, indicant el número de referència de la plaça; així mateix poden utilitzar el Registre Electrònic de la Universitat Miguel Hernández d'Elx(https://sede.umh.es/ca/procedimientos/instancia-general/), adreçada al Servei de Personal d'Administració i Serveis.  
2. Els aspirants han de remetre en format pdf al correu electrònic eidqstnmzau.go@ejy.xk, fent constar en l'assumpte el número de referència de la plaça, en el termini de deu dies naturals comptadors des de l'endemà de la seua publicació, la documentació següent:  
a) Fotocòpia de la sol·licitud degudament registrada.  
b) Fotocòpia del model Declaració responsable per a la presentació de documents.  
c) Fotocòpia del document nacional d'identitat o certificat de residència.  
d) Fotocòpia del títol o justificant d'haver abonat la corresponent taxa d'expedició del títol o fotocòpia d'aquests.  
e) Certificat acadèmic personal oficial o fotocòpia d'aquest.  
f) Currículum acadèmic i professional i documents acreditatius dels mèrits al·legats, mitjançant fotocòpia.  
Durant el procés de selecció, la Universitat Miguel Hernández d'Elx es reserva el dret de sol·licitar els documents originals per a verificar-los.  
  
Setena. Comissió de valoració  
A la vista de la proposta formulada per la responsable del projecte, la comissió de valoració està formada pels membres següents:  
- María José López Sánchez  
- Agustín Pérez Martín  
- Marta Vaca Lamata  
- (suplent) Domingo Luis Orozco Beltrán  
  
Huitena. Valoració de mèrits  
La comissió de selecció valora els mèrits aportats pels interessats, basats en la documentació presentada, en funció del barem establit en la data de la seua constitució.  
En aquest sentit es valora:  
- (vegeu la taula adjunta «Criteris de valoració»)  
La comissió de selecció pot sol·licitar una entrevista personal amb els interessats a fi de verificar els mèrits al·legats i contrastar altres aspectes que permeta comprovar els mèrits al·legats pels candidats participants en el procés.  
Igualment, la comissió de selecció pot declarar desert el procediment de forma motivada.  
  
Novena. Procediment de selecció  
El procediment de selecció es realitza conforme al que preveu el capítol II del Reglament per a la contractació de personal investigador i personal col·laborador en tasques d'investigació de la Universitat Miguel Hernández.  
La selecció efectuada per la present convocatòria queda sense efecte si el projecte no disposa de crèdit suficient i adequat que suporte la despesa del contracte per al qual es formula la present convocatòria.  
  
  
Desena. Règim jurídic  
El contracte que, si escau, es formalitze es regeix pel que estableixen l'Ordre de 27 de març de 1986, del Ministeri d'Economia i Hisenda; la Llei 63/1997, article 1.4; el Reial decret 2720/1998 de 18 de desembre (BOE 26.01.1999); la Llei 14/2011, d'1 de juny, de la Ciència, la Tecnologia i la Innovació; així com pel que disposen el Reial decret legislatiu 2/2015, de 23 d'octubre, i el Reglament per a la contractació de personal investigador i personal col·laborador en tasques d'investigació de la Universitat Miguel Hernández  
  
Contra la present resolució, que esgota la via administrativa, es pot interposar, sense perjudici del recurs extraordinari de revisió, i sense necessitat de comunicació prèvia a aquest rectorat, un recurs contenciós administratiu, davant del Jutjat Contenciós Administratiu d'Elx - Alacant, en el termini de dos mesos comptadors des de l'endemà de la notificació d'aquesta resolució.  
No obstant això, i a l'elecció de l'interessat, es pot interposar contra aquesta resolució un recurs de reposició, en el termini d'un mes, davant d'aquesta administració, i en aquest cas no es pot interposar el recurs contenciós administratiu anteriorment esmentat, mentre recaiga resolució expressa o presumpta del recurs de reposició.  
  
Elx, 11 de novembre de 2021.- El rector, p. d. (R R 00785/2021; DOGV 9024), el vicerector d'Investigació: Domingo L. Orozco Beltrán.  
  
  
 Codi   
criteri Criteri de valoració Puntuació màxima  
A Experiència investigadora relacionada amb el projecte 80  
A1 Titulacions oficials (grau, màster, doctorat) 20  
A2 Coneixement d'idiomes 5  
A3 Experiència investigadora (participació en altres projectes) 5  
A4 Qualitat, nombre de publicacions   
i grau de participació/resultats d'investigació protegits 5  
A5 Experiència i formació en maneig de tècniques i mètodes necessaris per a executar el projecte:  
- Nivell alt de programació en R.  
- Coneixement avançat de tècniques de segmentació.  
- Coneixement de tècniques d'estadística espacial. 34  
A6 Estades en universitats o altres centres d'investigació 1  
A7 Altres mèrits que cal valorar 10  
B Experiència docent 10  
B1 Hores docents impartides 1  
B2 Qualitat i nombre de publicacions docents 1  
B3 Cursos de formació docent rebuts 1  
B4 Altres mèrits docents que cal valorar 7  
C Activitat professional anterior relacionada amb l'àrea d'investigació en què s'emmarca el projecte 10  
Puntuació màxima 100  
Puntuació mínima per a ser elegible 50  
  
  
\* En cada convocatòria s'ha d'emplenar la puntuació màxima dels apartats A1 a A7 i B1 a B4.  
\*\* En cas d'empat entre dos candidats, es fa una entrevista personal.